לודוויג אדינגר

לודוויג אדינגר (בגרמנית: Ludwig Edinger; 13 באפריל 1855 - 26 בינואר 1918) היה אנטומיסט ונוירולוג יהודי גרמני, ממייסדי אוניברסיטת גתה בפרנקפורט.

קורות חיים
נולד למשפחה יהודית מוורמס; אביו היה סוחר טקסטיל ופוליטיקאי, חבר הפרלמנט של הדוכסות הגדולה של הסן, ואמו הייתה ביתו של רופא מקרלסרוהה. 

אדינגר התגאה במקורו ממשפחה מהמעמד הנמוך ובשל כך אף ניסה בשנת 1873 לקדם חוק חינוך חינם לכל ילד, אך ללא הצלחה.

אדינגר למד רפואה בין השנים 1872 ל-1877 בהיידלברג ובשטרסבורג. את מחקריו לנוירולוגיה החל לפרסם בתקופתו כעוזר לרופא בגיסן בין השנים 1877 - 1882. 
ולאחר התמחות נוספת בנוירולוגיה עבר לברלין, לייפציג ופריז ולבסוף פתח מכון לנוירולוגיה בפרנקפורט בשנת 1883.

בשנת 1909, לאחר מחלוקת בין אדינגר לבין קרן סנקנברג על כספו של המכון הנוירולוגי עבר אדינגר לאוניברסיטת פרנקפורט והפך למנהל המחלקה הנוירולוגית.

אדינגר מת בפתאומיות ב-26 בינואר 1918 מהתקף לב. בצוואתו ביקש שמוחו ייחקר במכון שלו. המחלקה הנוירולוגית של הפקולטה לרפואה של אוניברסיטת גתה נקראת על שמו.

קישורים חיצוניים

 ביוגרפיה של אדינגר באתר הביוגרפיות הרפואי ""
 

אנטומיסטים יהודים
אנטומיסטים גרמנים
נוירולוגים גרמנים
נוירולוגים יהודים
גרמנים שנולדו ב-1855
גרמנים שנפטרו ב-1918